Aalborg Stiftstidende, 1840-07-03
- Foruden de her, efter et andet Blad, hidsatte Beretninger, angaaende Kronningen, anføre vi her følgende Momenter, som maaskee ville interessere. Den 26de Juni forlod Ds. Majestæter Sorgenfri Slot, for at begive Sig til Frederiksborg. Paa Veien derhen modtoges de ved Rudersdal af Sognets Bønder, der havde forsamlet sig der med Høstredskaber og bragte dem et Længe level, som Kongen besvarede med nogle hjertelige Ord og anbefalede dem tillige at bede for Deres Majestæters Velgaaende i Kirken. Ved Grændsen af Frederiksborg By havde endeel af dens Borgere forsamlet sig for at modtage Deres Majestæter med Afsyngningen af en Sang, der begyndte med følgende Linier: Et hjemligt Samfund møder herPaa Grændsen af dets By Og sjunge lydt: Velkommen vær J Borger kjerligt Ly hvilke kunne give Begreb om dette den frederiksborgske Digters ypperlige Aandsfoster. Sangen besvarede Hs. Majestæt med en kort Tale, hvori følgende Ord forekom: "Borger troskab er det bedste Værn for Staten og Borgerkjærlighed den skjønneste Løn for Kongen." Længere henne i Alleen til Slottet havde Omegnens Bønder forsamlet sig med Krandse, som de under et jublende Hurra kastede paa Veien, af hvilken de kongelige Vogne kjørte. Bønderpigerne fra Ugelse Sogn vare alle eensklædte og ydede derfor med deres Krandse i Hænderne et meget smukt Syn. - Til strømningen af Mennesker til Kronningsfesten var umaadelig stor, man regner, at det, foruden de egentlige Kronningsgjæster, opholdt sig over 30000 Mennesker i Byen; desuagtet var der dog ingen Mangel paa Victualier og Alt blev holdt i en forholdsmæssig billig Priis, undtagen - Skjægskrabning, for hvilken man endog var saa uforskammet at forlange 3 Mk. pro persona. For at overholde Orden, havde Byens Kjøbmænd erholdt Politiskilte, som de dog ikke fik Leilighed til at forevise, da Alt gik af med den største Rolighed, endskjøndt der i Slotsgaarden, efterat Toget var passeret til Kirken, fandt en uhyre Trængsel Sted, og ligeledes da Folket strømmede til for at bivaane Taffelet, og ved hvilken Leilighed ogsaa en Bondekone skal være blevenihieltrykket. Man maa beklage, at der om Aftenen, da det saa meget omtalte Fyrværkeri blev afbrændt, herskede et saadant Vindstille, at Røgen dannede sig til en tyk Sky og betog Tilskuerne Udsigten, hvorved disse gik Glip af de smukkeste Ting, nemlig Templer, Navnechiffter osv., hvoraf kun nogle Fragmenter bleve synlige. Raketter, Sværmere og Jldriis vare derfor næsten det Hele, hvad man saae af Fyrværkeriet, der siges at have kostet henved 8000 Rbd., hvilken Angivelse ikke er saa urimelig, naar man tager Hensyn til, at der er arbeidet derpaa siden midt i Februar Maaned. - I det saakaldte Indelukke og i det nye Anlæg herskede Kronningsdagen og nogle Dage iforveien stor Lystighed. I Indelukket var der opslaaet en Mængde Telte med allehaande Forfriskninger, hvilke freqventeredes baade Dag og Nat af de tilstrømmede Gjæster og Omegnens Bønder, som ligeledes i talrig Mængde bivaanede Festen. I det nye Anlæg havde Livjægerne og Kongens Regiment deres Leir. Her herskede den største Munterhed, endskjøndt især de Forste havde et meget strængt Vagthold ved Kronningen. Alle Telte vare udsmykkede med Grønt og foran Leiren vare opstillet Deres Majestæters Navnetræk, behængt med Guirlander. I Løverdags Aftes havde Kongens Regiments Officerer et lille Bal i det Grønne, og det samme fandt Sted i Mandags for Livjægerne. - Kronningen gik for sig med største Høitidelighed og Rolighed. Alle Emeuter og Spectaler, hvorom man har drømt og snakket, viste sig i Virkeligheden at høre til Chimærernes Rige; thi hverken i Hoved, eller Kronningsstaden, viste sig ringeste Tegn eller Spor til Rolighedsbrud. J Hovedstaden havde Politiet imidlertid fundet det rigtigt, at træffe alle Forholdsregler til at sikkre den offentlige Orden, for den private Orden og Ro var ikke mindre sørget og saaledes vare i Søndags ligesom paa Frederik den Sjettes Liigbegjængelsesdag alle af Politiet mistænkte Personer indbudne til et Festmaaltid paa Raad= og Domhuset. - Den af Hovedstadens Borgerrepræsentanter voterede Lykønsknings=Adresse til Hs. Maj. Kongen blev vedtaget af alle Repræsentanterne med Undtagelse af Grosserer Borgen.